कंचे गिनकर गिनती सीखने का हुनर सीखा तो एक एक शब्द लिख बना दी कविता
परतापुर| कोईकंचे गिनकर गणित की गिनती सीख रहा था, तो कोई एक एक शब्द लिखकर कविता बना रहा था। कुछ बच्चे एक स्टॉल पर थे, जहां सांप सीढ़ी का खेल और उसके माध्यम से हो रही थी अक्षरों की पहचान करवाई जा रही थी। इस बीच कुछ बच्चे अपने आप नाराज हो गए, तो बाकी बच्चे उन्हें मनाने की कोशिश कर रहे थे, लेकिन इसमें भी व्यवहार सिखाने की कोशिश की जा रही थी।
इस तरह का नजारा गुरुवार को कस्तूरबा गांधी बालिका आवासीय विद्यालय आमजा में नजर अाया। सर्व शिक्षा अभियान की ओर से ब्लॉक स्तरीय शैक्षिक बाल मेला लगाया गया था। जिसमें गढ़ी उपखंड की 22 स्कूलों के 450 बच्चों ने मेले में भाग लिया। राज्य प्रारंभिक शिक्षा परिषद के निर्देश पर कक्षा 1 से 8 तक में पढ़ने वाले बच्चों को नई तकनीकी से विषयों को आसान तरीके से सिखाने के लिए यह मेला आयोजित किया गया। इस तरह के 6 मेले ओर अन्य पंचायत समितियों में आने वाले दिनों में आयोजित किए जाएंगे।
मैंरूठ गई, मनाओ तो जरा: गतिविधियोंके दौरान एक गतिविधि, जिसने सभी को आकर्षित किया। वह थी कि मैं रूठ गई हूं, मुझे मनाओ तो जरा...। जिस पर अन्य बालिकाएं वर्णमाला अंग्रेजी और हिंदी, गिनती, विज्ञान के शब्दकोष आदि को गीत गाकर उसे मनाने का प्रयास करते है। इसी तरह से अन्य गतिविधियों में बस एक झलक, चढ़ो और उतरो, आरोही और अवरोही, पैसे संभालूं कैसे ...इसमें कागज के टुकड़े रूपी रुपए को गिनने, संभालने की कला सिखाई जाती है।
सूंघे और गंध से पहचानों, जन्मा कौन है, मैं हूं पौधे का कौनसा रूप, मेल मिलाओ नंबर पाओ, शरीर के अंग, सप्ताह के 12 माह के नाम, कहीं निशाना चूक जाए, जरा संभलकर, टोकरी में बोल आदि गतिविधियों के माध्यम से नवीन पढ़ाने और सीखने की तकनीकी सिखाई। इस मौके पर 28 स्टॉल लगाए गए।
सरपंचका सवाल, बेटियों के जबाव : बालमेले का उदघाटन सरपंच नीलेश कटारा ने किया। कटारा ने बेटियों से सवाल पूछे, तो जबाव भी सुने।
इस मौके पर एपीसी और बालिका शिक्षा प्रभारी ओमप्रकाश राव, बीईईओ रामकुमार अरथूना, वार्डन वाटिका पंड्या, सचिव पार्वती चरपोटा, रीता गर्ग, रंजना कंसारा, मंजुला देवी, प्रेमकुवंर, विद्या देवी, शीला देवी, अनिल पानेरी, मुख्य संदर्भ व्यक्ति प्रदीप राठौड़, विजयप्रकाश जैन, दिनेश जैन, भूपेंद्र जोशी, अंकुर कोठारी, अंकित जोशी, कविता आर्य, नग्मेश लहरी, जुबैन शेख, वनिता द्विवेदी ने मिलकर साढ़े 700 कार्ड और स्लाइड तैयार किए। प्रारंभ में अतिथियों का स्वागत वार्डन वाटिका पंड्या और पार्वती चरपोटा ने किया।
hin_Deva hin_Deva hin_Deva hin_Deva hin_Deva hin_Deva hin_Deva